《喜陆大景宣归河渚》
明代·柴绍炳

征途几岁朅归来，庾信江南重可哀。春雨草连村市没，晓风花傍战场开。

我思卖药仍无地，君定垂纶何处台？总是他乡成浪迹，故人相见且衔杯。

作者简介：（1616—1670）明末清初浙江仁和人，字虎臣，号省轩。明诸生。工诗文，下笔辄数千言。在西泠十子中，名为最著。凡天文、舆地、历法、礼制、乐律、农田、赋役、水利、兵制事，无不通晓，尤究心音韵，并好宋儒理学。明亡，隐居南屏山，以教授著述为事。有《省轩文钞》、《青凤堂诗》、《古韵通》、《白石轩杂稿》、《考古类编》。